کامرس اور صنعت کی وزارتہ
شہدکی برآمدات کوفروغ دینے کے لئے حکومت ، ریاستی حکومتوں اور کسانوں کے ساتھ شراکتداری میں کئی پروگرام منعقد کرے گی
حکومت نے ،کسانوں ،تاجروں اور برآمد کنندگان سے اپیل کی ہے کہ وہ نئی منڈیوں میں توسیع اور معیار کو یقینی بنائیں
ہندوستان کا 80فیصد شہد امریکہ کو برآمد کیا جاتا ہے
مہال پروری اور معلقہ سرگرمیوں کو فروغ دینے کے ذریعہ وزیراعظم نریندرمودی کے ایک شیریں رولیوشن کے وژن کے مطابق شہدکے برآمداتی امکانات کو بروئے کارلانے کے لئے حکومت نے پورے ملک میں ریاستی حکومتوں اور کسانوں کے ساتھ شراکتداری میں کئی پروگرام منعقد کرنے کی منصوبہ سازی کی ہے۔
اس طرح کا ایک پروگرام تجارت وصنعت کی وزارت کے اے پی ای ڈی اے کے ذریعہ چنڈی گڑھ میں برآمد کنندگان ، شراکتدار وں اور حکومت کے عہدے داران کو شامل کرکے شہدکی برآمدات کو فروغ دینے کی غرض سے منعقد کیا جانا ہے، جہاں پر کسانوں کو معیاری پیداوار کو یقینی بناکر شہد کی پیداوار کے لئے ان کی ہمت افزائی پر توجہ مرکو ز کی جائے گی۔
پوری دنیا میں خاص طورپر کووڈ -19 وبائی مرض کے بعد شہدکی کھپت میں اس کی قدرتی قوت مدافعت کی خصوصیات اور شکر کے ایک صحتمند متبادل ہونے کی وجہ سے اس میں کئی گنا اضافے کے مدنظر، اے پی ای ڈی اے کا ہدف ہے کہ معیاری پیداوار اور نئے ممالک میں منڈیوں کی توسیع کے ذریعہ شہد کی برآمدات کو فروغ دیا جائے ۔ فی الحال ، ہندوستان کے قدرتی شہد کی برآمدات ایک مارکیٹ – امریکہ پرمنحصر ہیں ، جو کہ تمام برآمدات کا 80فیصد سے زیادہ ہیں ۔
شہد کی پیداوار کو بڑھانے کی غرض سے حکومت کے آتم بربھر بھارت کی پہل کے حصے کے طورپر حکومت نے قومی مہال پروری اورشہد مشن  کے لئے تین سالوں کے لئے  500 کروڑروپے مختص کرنے کی منظوری دی ہے۔وزیراعظم نریندرمودی نے ‘من کی بات ’ پروگرام میں اس بات پر زور دیا تھا کہ شہد کو آیوروید میں بہت زیادہ اہمیت دی گئی ہے۔شہد کو ایک امرت کے طورپر بیان کیا گیا ہے۔انہوں نے کہا کہ آج شہد کی پیداوار میں بہت سے امکانات ہیں۔ یہاں تک کہ وہ نوجوان ، جو پیشہ ورانہ مطالعات جاری رکھے ہیں ، وہ بھی شہد کو خود روز گار کے ذریعہ کے طورپر اختیار کررہے ہیں۔
اے پی ای ڈی اے کے چیئر مین ڈاکٹر ایم انگاموتھو نے کہا ‘‘ ہم ریاستی حکومت کسانوں اور دوسرے شراکتداروں کے ساتھ گہرے تعاون کے ساتھ معیاری شہد کی برآمدات کو فروغ دینے کے لئے ویلیو چین میں کام کررہے ہیں۔’’ انہوں نے مزید کہا کہ ہندوستان شہد کی برآمدات کو فروغ دینے کے لئے مختلف ملکوں کے ذریعہ مسلط کردہ ڈیوٹی ساخت کے بارے میں دوبارہ بات چیت کررہا ہے ۔
مختلف اسکیموں ، کوالٹی سرٹیفکیشن اور لیب ٹیسٹنگ کے تحت اے پی ای ڈی اے شہد پیداکرنے والوں کی برآمداتی منڈیوں تک رسائی اور حکومت کی امداد کے حصول کے لئے سہولتیں بہم پہنچاتی رہی ہے ۔
اے پی ای ڈی اے اعلی ٰ نقل وحمل کی لاگت ، شہد کی برآمدات کے چوٹی کے موسم میں کنٹینرس کی محدود دستیابی ، اعلیٰ نیو کلیئر میگنیٹک ریزوننس ٹیسٹ لاگت اور ناکافی برآمداتی ترغیبات جیسے چیلنجز سے نمٹنے کے لئے برآمد کنندگان کے ساتھ کام کررہا ہے۔
ہندوستان ، جس نے اپنا پہلی منظم برآمدات 97-1996 میں شروع کی تھی ، 22-2021 میں 163.73 ملین یو ایس ڈالر کے بقدر 74413 میٹرک ٹن  قدرتی شہد برآمد کیا ہے۔ جس میں امریکہ کا اہم حصہ 59262 ایم ٹی ہے ۔ ہندوستانی شہد کے لئے متحدہ عرب امارات ،سعودی عربیہ ، نیپال ، مراکش ، بنگلہ دیش اور قطر دوسرے سرفہرست مقامات ہیں ۔
2020 میں عالمی شہد کی برآمد 7.36 لاکھ ایم ٹی درج کی گئی تھی اور ہندوستان شہد پیدا کرنے اور برآمد کرنے والے ممالک میں بالترتیب آٹھویں اور نویں مقام پر تھا۔ 2020 میں کل شہد کی پیداوار 1.62 ملین میٹرک ٹن تھی ،جس میں تمام نکٹار ذرائع ، زراعتی پودے ، جنگلی پھول اور جنگلی درختوں سے نکالے گئے شہد شامل ہیں ۔
ہندوستان میں شمال مشرقی خطہ اور مہاراشٹر ملک میں اہم قدرتی شہد پیدا کرنے والے علاقے ہیں۔ ہندوستان میں پیدا کئے جانے والے شہد کا تقریباََ 50 فیصد حصہ گھریلو طور پر استعمال میں آجاتا ہے جبکہ بقیہ پوری دنیا میں برآمد کیا جاتا ہے۔
ڈی جی سی آئی ایس کے مطابق اے پی ای ڈی اے نے اپریل - جون 2022 کے دوران 7.41 ارب یوایس ڈالر کی مجموعی برآمدات حاصل کی ہے اور یو ایس ڈالر کے لحاظ سے گزشتہ سال اسی مدت کے مقابلے 30.8 فیصد کا نمو درج کیا ہے ۔